দীর্ঘ ৩ বছর যাবৎ আশ্বাসে আশ্বাসে প্রক্রিয়াধীন বলে প্রাথমিক ও গণশিক্ষা মন্ত্রণালয় বিষয়টিকে গুরুত্বহীন মানষিকতায় সময়ক্ষেপন করে চলেছে। এতে সংশ্লিষ্টরা প্রাথমিকের সহকারীদের কাছে অনেকটা বিশ্বাস যোগ্যতা হারিয়ে ফেলেছে। তারা পেরেছে প্রধান ও সহকারীদের মধ্যে চরম দ্বন্দ্ব সৃষ্টি করতে। শিক্ষকেরা সর্বমহলে সম্মানের পাত্র। শিক্ষাবান্ধব সরকার তাদের ৩য়/২য় শ্রেণির মর্যাদা দিয়ে হেয়-প্রতিপন্ন আসছে। যেখানে সকল শিক্ষক থাকবে ১ম শ্রেণির মর্যাদা। যথাযথ মর্যাদা ও বেতন না দিয়ে স্কেলের চরম বৈষম্যে প্রাথমিক শিক্ষকদের সকল সংগঠনকে ঐক্যবদ্ধভাবে শহীদ মিনারে আসতে বাধ্য করেছে। নেতৃবৃন্দের মাঝে হিংসা, নিজেদের অস্তিত্ব জাহির করা প্রবণতা দেখা গেলেও সকল শিক্ষকদের মাঝে বৈষম্য নিরসণের সংগ্রামের ঐক্যবদ্ধ ভুমিকা পরিলক্ষিত হয়। এ আন্দোলনে প্রশাসনের দালালরা তেমন ভুমিকা রাখতে পারেননি। সহকারী শিক্ষকদের এ বৈষম্যের চ্যালেঞ্জ নেতৃবৃন্দের অনঐক্য।